open-index/open-wikipedia-markdown huggingface dataset:
Broadcom

**Broadcom Corporation** on langallisiin ja langattomiin laitteisiin puolijohdepiirejä valmistava yhtiö. Piirit mahdollistavat äänen, videon ja tiedon siirtämisen erilaisissa laitteissa.

## Historia
Broadcom on merkittävä puolijohteita valmistava yritys, jonka vuosittainen liikevaihto on n. 8 miljardia dollaria. Sen pääpaikka on Yhdysvalloissa Kaliforniassa. Yhtiö toimittaa alihankintana piirejä monille valmistajille, kuten Ciscolle.

Yhtiön palkkalistoilla on n. 12&nbsp;000 henkilöä ympäri maailman. Heinäkuussa 2014 yritys ilmoitti lopettavansa modeemiliiketoimintansa ja irtisanovansa yhteensä 2&nbsp;500 työntekijää, joista 600 Suomessa.

Vuonna 2004 yhtiö osti Alphamosaicin 123 miljoonalla dollarilla. Alphamosaic on kehittänyt videokuvaa käsitteleviä prosessoreita, joiden käyttäjiin kuuluu Samsung Electronics.

Vuonna 2013 yhtiö osti omistukseensa japanilaiselta Renesas Electronics -yhtiöltä LTE-piirejä valmistavan yksikön, josta Broadcom maksoi 164 miljoonaa dollaria.

Avago Technologies ilmoitti vuonna 2015 ostavansa Broadcomin 37 miljardin dollarin kaupalla. Kauppa valmistui helmikuussa 2016. Kaupan jälkeen myös Singaporelainen Avago tunnetaan nimellä Broadcom.

Vuonna 2016 yhtiö myi esineiden internetiin liittyvän liiketoiminnan Cypress Semiconductorille 550 miljoonalla dollarilla.

## Tuotteet
Broadcomin tuotelinja käsittää tietokone- ja telekommunikaatioverkot. Verkkolaitteet, kaapelimodeemit, DSL-modeemit, reitittimet ja kytkimet sekä myös matkapuhelinverkon laitteista voi löytää broadcomin valmistamia piirejä.

Broadcomin piirejä käytetään myös muun muassa Applen iPod-soittimissa videon näyttämiseen. Yhtiön WLAN-piiri on myös tunnettu langattoman WRT54G-tukiaseman sydämenä, johon voidaan asentaa kolmannen osapuolten vapaita ohjelmistoja. Ohjelmistolla voidaan tukiasemasta saada paljon monipuolisempi kuin valmistajan omalla firmwarella.

Broadcomilla on VideoCore-grafiikkasuoritinsarja, jota käytetään yhtiön järjestelmäpiirisarjassa integroituna.

## Lähteet

## Aiheesta muualla
* Broadcomin virallinen sivusto
Alfonso Pérez

**Alfonso Pérez Muñoz** (s. 26. syyskuuta 1972 Getafe, Madridin maakunta, Espanja) on espanjalainen entinen jalkapalloilija. Hänen pelipaikkansa oli hyökkääjä.

Pérez aloitti ammattilaisuransa Primera Divisiónin Real Madridissa vuonna 1991, ja oli mukana voittamassa cup-mestaruutta vuonna 1993 ja liigamestaruutta vuonna 1995. Myöhemmin vuonna 1995 hän siirtyi Real Betisiin ja teki ensimmäisellä kaudellaan 25 maalia, joka on edelleen seuran yhden kauden maaliennätys. Espanjalainen urheilulehti *[[Don Balón]]* valitsi Pérezin Primera Divisiónin parhaaksi espanjalaispelaajaksi vuonna 1998. Vuonna 2000 Pérez teki sopimuksen Barcelonan kanssa, mutta epäonnistuneen kauden jälkeen hänet lainattiin ranskalaiseen Marseilleen. Kaudeksi 2002–2003 Pérez siirtyi lainalla vanhaan seuraansa Real Betisiin ja kauden päätteeksi seura hankki hänet jälleen pysyvästi riveihinsä. Ennen ammattilaisuransa päättämistä kesäkuussa 2005 Pérez voitti yhden cup-mestaruuden Real Betisin paidassa.

Espanjan maajoukkueessa Pérez teki ensiesiintymisensä 9. syyskuuta 1992 ystävyysottelussa Englantia vastaan, ja oli mukana vuoden 1998 MM-kilpailuissa sekä vuosien 1996 ja 2000 EM-kilpailuissa. Kaikkiaan hän pelasi 38 maaottelua ja teki 11 maalia. Kenties tunnetuin maaleista on hänen vuoden 2000 EM-kilpailuissa Jugoslaviaa vastaan viimeisellä minuutilla tekemä maali, jonka ansiosta Espanja selvisi jatkoon alkulohkostaan. Junioritasolla Pérez oli mukana voittamassa olympiakultaa vuoden 1992 kesäolympialaisissa.

Pérezin synnyinkaupungin jalkapalloseuran Getafen kotistadion kantaa hänen kunniakseen nimeä Coliseum Alfonso Pérez.

## Saavutukset

* Primera División: 1995
* Copa del Rey: 1993, 2005
* Supercopa de España: 1993

## Aiheesta muualla

* Alfonso Pérezin tilastot Primera divisiónissa
* Alfonso Pérezin tilastot Ligue 1:ssä
* Alfonso Pérezin tilastot Espanjan maajoukkueessa
Dirty Deeds Done Dirt Cheap

**Dirty Deeds Done Dirt Cheap** on australialaisen hard rock -yhtye AC/DC:n toinen maailmanlaajuisesti julkaistu ja kolmas Australiassa julkaistu albumi. Australiassa albumi julkaistiin syyskuussa 1976, maailmanlaajuisesti saman vuoden joulukuussa. Yhdysvalloissa albumi julkaistiin vasta vuonna 1981. 

Kappaleesta "Jailbreak" julkaistiin musiikkivideo, mutta albumin kansainvälinen versio ei sisältänyt Jailbreak-kappaletta. Myöskään kappaletta "R.I.P. (Rock In Peace)" ei kansainvälisellä versiolla kuultu. "Jailbreak" julkaistiin myöhemmin *[['74 Jailbreak]]* -EP:llä.

Albumilta on julkaistu kaksi singleä, jotka ovat "Love at First Feel" ja "Dirty Deeds Done Dirt Cheap", joka herätti huomiota sanoituksillaan. 

Albumi julkaistiin remasteroituna vuonna 2003 osana *AC/DC remasters* -sarjaa.

## Kappaleet
### Australian versio

### Kansainvälinen versio

## Singlet
*1976 *Jailbreak / Show Business*
*1981 *Big Balls* (USA) 
*1981 *Dirty Deeds Done Dirt Cheap* (USA)

## Kokoonpano
*Angus Young &ndash; soolokitara, rytmikitara
*Malcolm Young &ndash; rytmikitara
*Bon Scott &ndash; laulu
*Mark Evans &ndash; basso
*Phil Rudd &ndash; rummut

## Arvostelut
*All Music Guide lehden arvostelu: 

## Lähteet

## Aiheesta muualla
*
Harmil

**Harmil** on Dahlakin saaristoon Punaisessameressä kuuluva saari. Se kuuluu valtiollisesti Eritreaan, ja siellä on ollut Italian tykistötukikohta. Italialainen hävittäjälaiva Francesco Nullo sai osuman liittoutuneiden hyökkäyksessä ja upposi Harmilin edustalla 21. lokakuuta 1940, ja komentajana toiminut meriupseeri Costantino Borsini sai surmansa. Saaren yllä väitetään myös käydyn toisen maailmansodan ilmataisteluita.

Saari on asumaton, mutta siellä on edelleen sota-aikaisen Italian tykistötukikohdan raunioita sekä kaunista luontoa ja hyvä ankkuripaikka purjeveneille, joskin lähistöllä on myös vaarallisia riuttoja.. Saaren luota on löydetty harvinainen kotilolaji *[[Conus fragilissimus]]*. 

## Lähteet
Burnt Weeny Sandwich

**Burnt Weeny Sandwich** on Frank Zappan ja hänen silloisen yhtyeensä Mothers of Inventionin levy vuodelta 1969. Ensimmäistä ja viimeistä raitaa lukuun ottamatta levy on instrumentaalinen ja tyylillisesti jatkoa Uncle Meatille. Tämä ja tätä seuraava levy, Weasels Ripped My Flesh, ovat alkuperäisen Mothersin jäämistöä: Zappa oli jo hajottanut kokoonpanon näiden levyjen ilmestyessä ja suuntautunut uusille teille.

## Levyn sisältö

1.

* WPLJ - 3:02
* Igor's Boogie, Phase One - 0:40
* Overture To A Holiday In Berlin - 1:29
* Theme From Burnt Weeny Sandwich - 4:35
* Igor's Boogie, Phase Two - 0:35
* Holiday In Berlin, Full Blown - 6:27
* Aybe Sea - 2:45

2.

* Little House I Used To Live In - 18:42
* Valarie - 3:14

## Levyllä esiintyvät muusikot

*Frank Zappa – urut, kitara, laulu
*Jimmy Carl Black – perkussiot, rummut
*Roy Estrada – basso, laulu
*Gabby Furggy – laulu
*Lowell George – kitara
*Don "Sugarcane" Harris – viulu, laulu
*Don Preston – basso, piano, kosketinsoittimet
*Jim Sherwood – kitara, laulu
*Art Tripp – rummut
*Ian Underwood – kitara, piano, kosketinsoittimet
Andreas Hykade

**Andreas Hykade** (s. 1968 Saksa) on animaatio-ohjaaja, joka on tehnyt useita palkittuja animaatiolyhytelokuvia. Hän on opiskellut animaatiota Baden-Württembergin elokuva-akatemiassa, josta hän valmistui vuonna 1995. 

## Filmografia

*The king is dead (1990)
*We lived in the gras (1995)
*Ring of fire (2000)
*The Runt (2006)

## Aiheesta muualla
* 
* Andreas Hykaden omat kotisivut
Vanwall

**Vanwall** oli brittiläisen Tony Vandervellin perustama Formula 1 -kilpatalli, joka kilpaili F1:ssä vuosina 1954–1960.

Tony Vandervell oli brittiläinen tehtailija jonka Vandervell Products myi lisenssillä amerikkalaisia "Thin-wall" -laakereita. Hän kuului aluksi BRM-kilpatallin taustavoimiin, mutta turhautui tallin toimintaan. BRM:n Raymond Maysin syytettyä perusteettomasti Vandervellin laakereita tallin epäonnistumisesta Monzan Formula 1-osakilpailussa 1951 hän erosi ja perusti omansa.

## Thinwall Special

Vandervell Racing Team hankki ensimmäiset autonsa ostamalla 125- ja 375-mallisia Ferrareita, joista muokattiin omat *Thinwall Specialit*. Mm. niiden pakoputkistoa ja koreja viriteltiin ahkerasti. Reg Parnell voitti Silverstone International Trophy-kisan 1951 kolmannella Specialilla, jossa oli 375-mallin 4,5-litrainen moottori 125-mallin rungossa.

Neljäs Thinwall Special, muunneltu Ferrari 375, osallistui menestyksekkäästi Formula Libre-luokan lähtöihin vuosina 1952-54. Kuljettajina toimivat mm. Piero Taruffi, Mike Hawthorn ja Peter Collins.

Samaan aikaan Vandervell rakensi Nortonin ja Rolls-Roycen osista omaa kilpamoottoriaan.

## Vanwall

Ensimmäiset Vanwallin omat autot valmistuivat Cox Greenissä, Maidenheadissa. Nimi tuli Vandervellin ja Thinwallin yhdistelmästä. Runko oli Oven Maddockin suunnittelema ja Cooperin rakentama. "Vanwall Specialin" nelisylinterinen moottori oli aluksi kaksilitrainen ja se sai tulikasteensa Englannin F1-osakilpailussa Silverstonessa 1954. Vuoden 1955 loppuun mennessä moottori oli kehitetty jokseenkin luotettavaksi ja iskutilavuus kasvatettu Formula 1-sääntöjen mukaiseen 2,5 litraan.

Vuonna 1956 haettiin auton rungon ja korin kehittämiseen konsultaatiota Lotuksen Colin Chapmanilta. Frank Costinin kanssa hän kehitti autolle uuden aerodynaamisen korin, joka kompensoi auton suuresta moottorista johtuvaa korkeaa profiilia.

1957 Vanwallit alkoivat olla todella kilpailukykyisiä, kuljettajiksi tuli kolme pätevää brittiä: Tony Brooks, Stirling Moss ja Stuart Lewis-Evans. Vuosi 1958 oli tallin paras. Brooks ja Moss voittivat kumpikin kolme Grand Prix’tä ja Vanwall saavutti autonvalmistajien maailmanmestaruuden. Kyseessä oli ensimmäinen F1-kausi, jolloin tallimestari erikseen nimettiin. Kauden päätöstä synkensi se, että Lewis-Evans kuoli Marokon osakilpailussa saamiinsa vammoihin.

Vandervell joutui lepoon terveytensä heikentyessä, ja Vanwallin toiminta supistui. 1959 se osallistui vain Englannin F1-osakilpailuun kevennetyllä mallilla, joka ei pärjännyt uusille Coopereille. 1960 näyttäydyttiin Ranskan GP:ssä. 1961, Formula 1-sarjan siirryttyä 1,5-litraisiin, Vanwall osallistui kolmilitraisille tarkoitettuun Intercontinental Formulaan uudella takamoottorisella autolla. Sarja ei kuitenkaan saanut suosiota, ja Vanwall sulki ovensa kokonaan.

## Saavutukset

**Voitot**

**Paalupaikat**

**Palkintokorokesijat**

**Nopeimmat kierrokset**

## Lähteet
Weasels Ripped My Flesh

**Weasels Ripped My Flesh** on Frank Zappan vuonna 1970 julkaisema levy, joka koostuu hänen yhtyeensä The Mothers Of Inventionin 1960-luvun kokoonpanon jälkeenjättämästä materiaalista. Levy on pääosin instrumentaalinen ja osin live-äänitetty.

Instrumentaaliraidat ovat kokeilevaa Zappaa tyypillisimmillään. "Directly From My Heart To You" on cover-versio Little Richardin kappaleesta. "My Guitar Wants To Kill Your Mama" julkaistiin myös singlenä. "Oh No" on Lumpy Gravyltä peräisin oleva melodia, joka toistuu monilla Zappan levyillä. Nimiraita koostuu pelkästä pariminuuttisesta feedbackistä.

## Levyn sisältö

1.

* Didja Get Any Onya - 3:42
* Directly From My Heart To You - 5:15
* Prelude To The Afternoon Of A Sexually Aroused Gas Mask - 3:47
* Toads Of The Short Forest - 4:47
* Get A Little - 2:31

2.

* Eric Dolphy Memorial Barbecue - 6:52
* Dwarf Nebula Processional March & Dwarf Nebula - 2:12
* My Guitar Wants To Kill Your Mama - 3:32
* Oh No - 1:45
* Orange County Lumber Truck - 3:21
* Weasels Ripped My Flesh - 2:08

## Levyllä esiintyvät muusikot

* Frank Zappa - kitara, laulu
* Ian Underwood - alttosaksofoni
* Bunk Gardner - tenorisaksofoni
* Jim Motorhead Sherwood - saksofoni
* Buzz Gardner - trumpetti
* Roy Estrada - bassokitara, laulu
* Jimmy Carl Black - rummut
* Don Preston - piano, urut, elektroniset efektit
* Ray Collins - laulu
* Don "Sugarcane" Harris - sähköviulu, laulu
* Lowell George - rytmikitara, laulu
Pohjois-Korean lippu

**Pohjois-Korean** () (eli virallisesti **Korean demokraattisen kansantasavallan**) **lippu** on yksi Pohjois-Koreassa käytettävistä kansallistunnuksista. Lippu otettiin käyttöön vuonna 1948. Lipussa esiintyy joitakin kommunismiin yhdistettäviä asioita (kuten kommunismin punainen tähti), sillä Pohjois-Korea oli jo vuonna 1948 kommunistivaltio, jonka tärkein tukija oli Neuvostoliitto. 

Punainen väri edustaa vallankumouksellista isänmaallisuutta. Sinisten raitojen sanotaan merkitsevän "Korean kansan pyrkimystä liittyä koko maailman vallankumouksellisiin ja taistella itsenäisyyden, ystävyyden ja rauhanaatteen puolesta".

## Aiemmat liput

Tiedosto:Flag of the Soviet Union (1924–1955).svg|Toista maailmansotaa seuranneen Neuvostoliiton miehityksen aikana Pohjois-Koreassa käytettiin Neuvostoliiton lippua lokakuusta 1945 syyskuuhun 1948.
Tiedosto:Flag of the Provisional People's Committee for North Korea.svg|Pohjois-Korean väliaikaisen kansankomitean lippu (helmikuu 1946 – heinäkuu 1948).
Tiedosto:Flag of North Korea (1948).svg|Pohjois-Korean lippu heinäkuusta syyskuuhun 1948.
Tiedosto:Flag of North Korea (1948–1992).svg|Pohjois-Korean lippu vuosina 1948–1992.


## Katso myös
* Etelä-Korean lippu
Viittomakielen tulkki

**Viittomakielen tulkki** on tulkki, jonka työkielistä vähintään yksi on jokin viitottu kieli. 
Viittomakielen tulkki pyrikii välittämään puolueettomasti viestejä kahden eri kielen välillä välillä. Tyypillisesti viittomakielen tulkit tulkkaavat jonkun puhutun ja viitotun kielen välillä, mutta myös viittomakielten välistä tulkkausta tehdään. Tulkkaus tapahtuu pääasiassa simultaanitulkkauksena. Puhutun ja viitotun kielen lisäksi tulkkausta voidaan tehdä muilla kommunikaatiomenetelmillä, kuten kuuroutuneille viitotulla puheella tai kuurosokeille kädestä käteen -viittomisella eli taktiiliviittomisella tai muilla kuurosokeiden kommunikaatiomenetelmillä. Tulkki ei ole kuuron avustaja.

## Määrä ja koulutus Suomessa

Suomessa on noin 700 tutkinnon suorittanutta viittomakielen tulkkia, joista noin 450 työskentelee alalla. Osa tulkeista työskentelee myös kielenkääntäjinä ja tulkkivälittäjinä.

Suomessa viittomakielen tulkkien tutkintonimike oli ennen muutosta viittomakielentulkki (AMK), mutta on nykyään vain Tulkki (AMK), ja on 240 opintopisteen laajuinen humanistisen alan ammattikorkeakoulututkinto. Tutkinnon voi suorittaa neljässä vuodessa. 

## Katso myös
*Kirjoitustulkki

## Lähteet

## Aiheesta muualla

*Suomen Viittomakielen Tulkit ry 
*DIAK - Viittomakielentulkin koulutusohjelma 
*Humanistinen ammattikorkeakoulu - Viittomakielentulkin koulutusohjelma
Pari

**Pari** voi viitata johonkin seuraavista:

* pari, kappalemitta
* pari, matematiikassa kahden alkion joukko (joko järjestetty tai järjestämätön)
* sähköpari, sähkötekniikassa kaksi elektrodia, joiden välille muodostuu jännite
* pari, ilmavoimien yksikkö
* p'ari (Ⴎ, ⴎ tai პ), georgian aakkosten 17. kirjain
* pari (Ⴔ, ⴔ tai ფ), georgian aakkosten 24. kirjain
Itä-Timorin lippu

**Itä-Timorin lippu** on yksi Itä-Timorissa käytettävistä kansallistunnuksista. Nykyinen lippu on samanlainen kuin vuoden 1975 lippu, joka ehti tosin olla vain hetken itsenäisen Itä-Timorin lippuna, sillä Indonesia liittolaisineen miehitti maan yhdeksän päivää itsenäisyysjulistuksesta, jossa Itä-Timor irrottautui Portugalista. Nykyinen lippu otettiin käyttöön uudelleen 2002, jolloin Itä-Timor itsenäistyi Indonesiasta YK:n tuella.

Maan lippu on suorakulmio, jossa on kaksi päällekkäistä tasakylkistä kolmiota. Pienempi kolmio on musta ja suurempi keltainen. Mustan kolmion keskellä on viisisakarainen valkoinen tähti. Loppuosaltaan lippu on punainen. Lipun väreistä keltainen kuvaa maan kolonialistien vallan alla, musta kuvaa hämäryyttä, joka on voitettava, punainen kuvaa kansan taistelua vapauteen ja valkoinen kuvaa rauhaa.

## Historialliset liput

File:Flag of Portugal.svg|Portugalin Timor käytti lippunaan Portugalin lippua vuosina 1702–1975.
File:Flag of Portuguese Timor (proposal).svg|Ehdotus vuodelta 1965 Portugalin Timorin lipuksi.
File:Flag of Timor Timur.svg|Indonesian miehityskaudella vuosina 1976–1999 käytössä oli Indonesian provinssin Timor Timurin lippu.
File:Flag of the United Nations.svg|Yhdistyneiden kansakuntien lippua, käytettiin YK:n hallitessa maata siirtymäkauden ajan 1999–2002.


## Lähteet
Aktiivi

**Aktiivi** on kielioppiterminä verbin pääluokka, jossa toiminnan tekijä tunnetaan. Toinen pääluokka passiivi kertoo toiminnasta mainitsematta tekijää.

* Esimerkki aktiivilauseesta: Pasi *syö* aamiaista.
* Esimerkki passiivilauseesta: Aamulla *syödään* aamiaista. 

Monissa muissa kielissä, kuten germaanisissa, passiivilla tarkoitetaan käänteistä rakennetta, jossa subjekti ja objekti vaihtavat lauseessa paikkaa. Esimerkiksi englannissa lause "John kicks the ball" *John potkaisee pallon/palloa* on passiivissa "The ball is kicked by John", sananmukaisesti *"Pallo potkaistaan Johnin toimesta"*.

## Lähteet
Siitinselkä

**Siitinselkä** eli **Siitti** on Vuoksen vesistön Haukiveden luoteisin järvenselkä Saimaalla Varkauden ja Joroisten kuntien alueella. 

Siitinselkä määriteltiin Pähkinäsaaren rauhansopimuksessa Ruotsin ja Venäjän rajapaikaksi.

Siitinselkä on saanut nimensä alueella olleen siidan eli saamelaisten talvikylän mukaan. Siitinselän kautta kulkee 4,35 m laivaväylä Savonlinnasta Varkauden Taipaleen kanavan kautta pohjoiseen Unnukkaan Leppävirran reitille, jonka vedet purkautuvat puolestaan etelään Huruskosken ja Ämmäkosken kautta. Kuvansinjoki laskee Sorsakosken suunnasta virtaavat vedet myös Siitinselän pohjoisosaan. 

Selän pohjoisrannalla sijaitsee Varkauden Akonniemen syväsatama, jossa on kaksi rahtialuksille tarkoitettua laituripaikkaa sekä terminaalitilaa 5&nbsp;000 m².

## Lähteet

## Aiheesta muualla
* Saimaa Terminals: Akonniemen satama
Käyttäjäkokemus

**Käyttäjäkokemus** on käsite, joka tarkoittaa käyttäjän kokonaisvaltaista elämystä joka syntyy tuotteen, järjestelmän tai palvelun käyttämisestä. Sitä käytetään mm. ihmisen ja tietokoneen välisessä vuorovaikutuksessa (HCI) ja se kattaa tuotteen käyttöliittymän ja käytettävyyden ohella kirjon muita elämyksiä ja tunteita, joita saattaa esiintyä pitkänkin ajan kuluessa. Käyttäjäkokemusta ja käyttöliittymää ei tule sekoittaa keskenään.

## Määritelmä
Kansainvälinen, vuorovaikutteisten järjestelmien käyttäjäkeskeisen suunnittelun standardi ISO 9241-210 määrittelee käyttäjäkokemuksen koostuvan käyttäjän tunteista, uskomuksista, mieltymyksistä, fyysisistä, psyykkisistä ja fyysisista vasteista, käyttäytymisestä, ja aikaansaannoksista, jotka syntyvät ennen käyttöä, käytön aikana ja käytön jälkeen.

Käyttäjäkokemuksesta voidaan erottaa käytännöllisiä ja nautinnollisia tekijöitä . Käytännöllisiä tekijöitä ovat esimerkiksi käytettävyys, tehokkuus, hyödyllisyys ja virheettömyys ja nautinnollisia esimerkiksi käyttöliittymän hieno ulkonäkö, tuotteen houkuttelevuus ja hauskuus.

## Esimerkki
Esimerkki termin soveltamisesta on huvipuiston suunnittelu, jossa suunnittelijan tavoitteena on ehyt, rikas ja temaattisesti yhtenäinen käyttäjäkokemus, joka ulottuu itse huvipuistoalueen ja sen laitteiden suunnittelusta esimerkiksi huvipuiston mainoksiin, siellä työskentelevien henkilöiden roolitukseen ja toimintaan sekä aina huvipuistokäynnin jälkeiseen kotimatkaan asti. 

## Lähteet
Softamodaus

**Softamodaus** on  tietokoneharrastukseen liittyvä käsite, joka tarkoittaa sitä, että jonkin laitteen "virheitä" käytetään hyväksi ja muokataan esimerkiksi biossia. Yleensä softamodauksella tarkoitetaan jonkin konsolin modaamista esimerkiksi tallennustiedostosta ilman juotoksia ja konsolin avaamista. Konsoleista helpoin softamodata on Xbox (ei Xbox 360), josta on tietoa todella paljon.

## Aiheesta muualla
*Tec Dubelin Xbox
AUC

**Autodefensas Unidas de Colombia** (AUC) oli Kolumbiassa toimiva oikeistolainen puolisotilaallinen liike, joka perustettiin huhtikuussa 1997 yhdistämään erilaiset paikalliset ja alueelliset järjestöt. AUC:n lähtökohtana oli suojella taloudellisia intressejä sekä taistella paikallisella tasolla vasemmistolaisia FARC- ja ELN-liikkeitä vastaan. Yhdysvallat ja Euroopan unioni pitivät sitä terroristijärjestönä. Liike lakkautettiin vuonna 2008.

## Toiminta-alue

AUC toimi pääasiassa Kolumbian pohjois- ja luoteisosissa Antioquian, Córdoban, Sucren ja Bolívarin departementeissa. AUC keräsi 2000-luvun alussa lisää vaikutusta ennestään FARC:n vahvoilla alueilla, joka johti lisääntyviin taisteluihin.

## Rahoitus

AUC sai rahoituksensa pääasiassa huumekaupasta. Se oli ainoa liike Kolumbiassa, joka vie kokaiinia ja marihuanaa Yhdysvaltoihin. AUC:n johtajan Carlos Castañon mukaan 70 % rahoituksesta tulee huumekaupasta. Osa rahoituksesta tulee liikkeen perustajilta, rikkailta maanomistajilta, liikemiehiltä ja huumekauppiailta. Tiedonvapauslain nojalla julkistetut asiakirjat osoittivat 2017, että Chiquita rahoitti AUC:n toimintaa yli puolellatoista miljoonalla dollarilla. 

## Toiminta

AUC toimi Kolumbiassa keräämällä "suojelurahoja" maanviljelijöiltä ja toimii aktiivisesti kokaiinin valmistuksessa. Se pyrki hajottamaan kommunistiset liikkeet ja vähentämään niiden vaikutusvaltaa Kolumbiassa. AUC perustettiin puolustusaseeksi kommunistisia liikkeitä vastaan. Toisin kuin FARC ja ELN, AUC ei kasvata kokaa tai marihuanaa, mutta se kauppasi niitä eteenpäin. AUC ei kohdistanut iskujaan ulkomaalaisia kohtaan, mutta käytti kidnappauksia omien poliittisten päämääriensä saavuttamiseksi. AUC oli kuitenkin Kolumbian väkivaltaisin ryhmittymä, joka kohdisti tappoiskunsa paikalliseen väestöön. Kolumbiassa on pahimpina vuosina kuollut yli 30 000 terroristijärjestöjen konflikteissa ja iskuissa.

Vuonna 2003 AUC ryhtyi rauhanneuvotteluihin Kolumbian hallituksen kanssa ja lupautui luovuttamaan aseitaan armahduksia vastaan. Huhtikuuhun 2006 mennessä yli 30 000 taistelijaa on luovuttanut aseensa valtiolle ja aseriisunta on saatu päätökseen. Eri lähteiden mukaan AUC:lla on kuitenkin vielä 10 000 aseistettua miestä ja se on lisännyt vaikutusvaltaansa Kolumbian eteläosissa.

## Lähteet
Carlos Bocanegra

**Carlos Bocanegra** (s. 25. toukokuuta 1979 Upland, Kalifornia, Yhdysvallat) on yhdysvaltalainen jalkapalloilija. 183 senttimetriä pitkä Bocanegra oli pelipaikaltaan puolustaja, useimmiten hän pelasi keskuspuolustajana tai vasemmassa laidassa. Hän on puoliksi meksikolaista syntyperää ja hänellä on myös Meksikon kansalaisuus.

Bocanegra aloitti ammattilaisuransa MLS-seura Chicago Firessa, josta hän siirtyi neljän kauden jälkeen Fulham FC:n paitaan. Lontoolaisseuraa jenkkitoppari edusti kaikkiaan neljän kauden ajan. Kesällä 2008 päävalmentaja Roy Hodgson ei ollut halukas jatkamaan Bocanegran sopimusta, joten mies joutui etsimään uusia haasteita Ranskasta, Stade Rennes'n joukkueesta. Sittemmin hän pelasi muun muassa AS Saint-Étiennen joukkueessa.

Yhdysvaltain maajoukkueessa Bocanegra teki ensiesiintymisensä joulukuussa 2001 Etelä-Koreaa vastaan pelatussa ottelussa. Hän oli mukana muun muassa vuoden 2006 MM-kilpailuissa, joissa hän pelasi täydet minuutit otteluissa Italiaa ja Ghanaa vastaan. Kaikkiaan hän on pelannut 110 maaottelua ja tehnyt niissä 14 maalia.

## Saavutukset

* Concacaf Gold Cup: 2002, 2007
* US Open Cup: 2000, 2003

## Lähteet

## Aiheesta muualla
* Bocanegran tiedot Football Database -sivustolla
Chunga’s Revenge

**Chunga's Revenge** on Frank Zappan vuonna 1970 julkaisema levy, joka koostuu sekalaisesta materiaalista hänen 1960-luvun yhtyeensä The Mothers of Inventionin jälkeen ja ennen elokuvaa/levyä 200 Motels ja varsinaisia 1970-luvun kokoonpanoja. Levyä ei yleensä pidetä Zappan tuotannon kärkipäähän kuuluvana, mutta se sisältää esimerkiksi klassikon "Sharleena", jota Zappa esitti lukemattomina versiona myöhempien vuosien varrella. Zappa kuitenkin valittiin *Down Beat* -lehden vuoden 1970 popmuusikoksi, ja vaikka Zappa ei levyä parhaimpiinsa kuuluvana pitänytkään, se menestyi hänen omien sanojensa mukaan hyvin Thaimassa. Levyllä esiintyvät myös The Turtles -yhtyeestä tunnetuksi tulleet laulajat Mark Volman ja Howard Kaylan, jotka olivat oleellinen osa Zappan yhtyettä 1970-luvun alussa. Tekijänoikeudellisista syistä parivaljakko esiintyy levyllä nimellä "The Phlorescent Leech & Eddie".

## Levyn sisältö

### CD 1

# Transsylvania Boogie - 5:01
# Road Ladies - 4:11
# Twenty Little Cigars - 2:17
# The Nancy & Mary Music (Parts 1–3) - 9:30

### CD 2

# Tell Me You Love Me - 2:43
# Would You Go All The Way? - 2:30
# Chunga's Revenge - 6:16
# The Clap - 1:24
# Rudy Wants To Buy Yez A Drink - 2:45
# Sharleena - 4:07

## Levyllä esiintyvät muusikot

*Frank Zappa – kitara, cembalo, laulu, rummut, lyömäsoittimet
*Max Bennett – bassokitara
*George Duke – sähköurut, pasuuna, piano, ääniefektit, laulu
*Aynsley Dunbar – rummut, tamburiini
*John Guerin – rummut
*Don "Sugarcane" Harris – urut
*Howard Kaylan – laulu
*Mark Volman – laulu
*Jeff Simmons – bassokitara, laulu
*Ian Underwood – urut, kitara, piano, saksofoni

## Lähteet
Petăr Mladenov

**Petăr Tošev Mladenov** (, 22. elokuuta 1936 – 31. toukokuuta 2000) oli bulgarialainen kommunistidiplomaatti ja poliitikko.

Mladenov syntyi Toševtsin kylässä Vidinin piirissä. Hänen isänsä oli partisaani, joka kuoli taistelussa 1944. Mladenov valmistui sotilaskoulusta ja pääsi Sofian yliopistoon. Hän valmistui Moskovan kansainvälisten suhteiden koulusta 1963 ja palveli 18 vuotta Bulgarian ulkoministerinä vuodesta 1971. Politbyroon jäseneksi hänet valittiin vuonna 1977.

Marraskuussa 1989 Mladenov osallistui muun politbyroon kanssa Todor Živkovin syrjäyttämiseen. Sen jälkeen hänestä tuli puolueen pääsihteeri ja valtioneuvoston puhemies. Hän johti maan kommunistien yksipuoluejärjestelmästä demokratiaksi.

Mladenovista tuli Bulgarian presidentti huhtikuussa 1990. Hän erosi heinäkuussa, kun paljastui hänen ehdottaneen tankkien käyttämistä mielenosoittajia vastaan joulukuun 1989 mielenosoituksissa.

## Lähteet

*
Oksikodoni

**Oksikodoni** eli **oksikoni** on puolisynteettinen opioidi, joka valmistetaan tebaiinista. Oksikodonia käytetään kipulääkkeenä ja huumausaineena. Oksikodonin nimi on johdettu kodeiinista, joka on rakenteeltaan melko samanlainen.

Oksikodoni on yksi voimakkaimmista kipulääkkeistä, joita voi ottaa suun kautta eli oraalisesti. Lääkettä määrätään usein leikkauksen jälkeisen kivun hallintaan. Se on myös laajalti käytetty hoitokeino syöpäkipujen ja jopa vakavien kroonisten kipujen hoidossa. Kun oksikodonia käytetään suositellun annoksen mukaan suhteellisen lyhyen aikaa, se on tehokas kipulääke hallittavin sivuvaikutuksin. Sen teho on 1,5-kertainen morfiiniin verrattuna. Oksikodoni aiheuttaa yleisesti euforian ja rentoutumisen tunnetta, mikä selittää sen väärinkäyttöä.

Pahoinvointi, ummetus, ihottuma, kutina, huimaus ja tunnehäiriöt ovat useimmin raportoituja sivuvaikutuksia. Lääkkeen väärinkäyttö tai pitkäaikainen lääketieteellinen käyttö voi aiheuttaa väliaikaista impotenssia ja merkittävää eturauhasen suurenemista.

Oksikodoni muuttuu aineenvaihdunnassa sytokromi P450 -entsyymien CYP 3A4:n katalysoimana noroksikodoniksi (päämetaboliareitti) ja CYP 2D6:n katalysoimana oksimorfoniksi.
Oksikodonin, kuten muidenkin opioidien, yliannostuksen oireet voi kumota naloksonilla ja nalmefeenilla.

Suomessa oksikodonia myydään valmistenimillä Oxanest, Oxycodone Abbaxia, Oxycodone Orifarm, Oxycodone Stada, Oxycodone Vitabalans, Oxycontin Depot, Oxycorion Depot, Oxynorm, Oxyratio, Oxyratio Depot
, sekä naloksonin kanssa yhdistelmälääkkeenä nimillä Oxycodone/Naloxone Krka, Oxycodone/Naloxone Ratiopharm, Oxycodone/Naloxone Stada, Tanonalla ja Targiniq.

Yhdysvaltalainen Purdue Pharma on tehnyt suuren omaisuutensa Oxycontinilla, joka vapauttaa oksikodonia hitaasti elimistöön.

## Kemiaa
Oksikodonin nimi on johdettu kodeiinista. Niiden kemialliset rakenteet ovat miltei samanlaiset eroten vain seuraavasti:
* Oksikodonilla on hydroksyyli-ryhmä kohdassa hiili-14 (kodeiinilla kohdassa on vety), siksi **oksi**kodoni;
* Oksikodonilla on 7,8-välillä yksinkertainen sidos, kodeiinilla siinä on kaksoissidos,
* Oksikodonilla on karbonyyliryhmä (kuten ketoneilla) paikassa, missä kodeiinilla on hydroksyyliryhmä; siksi "-oni" pääte.

Hydrokodonista oksikodoni eroaa vain hiili-14:ssä olevan hydroksyyliryhmän verran.

## Lähteet
* *
### Viitteet

## Aiheesta muualla

* Kim Lemberg: The Pharmacology of Oxycodone : Studies In Vitro, In Vivo and In Humans, väitöskirja, Helsingin yliopisto, 2008
* Terveysportti, metatesaurus: Oksikodoni (linkki ei einä olemassa)
* Oksikodoni – jotain uutta, jotain vanhaa
* KEGG: Oxycodone 
* drugs.com: oxycontin (arkistoitu 17.06.2025) 
* opioids.com: oxycontin (arkistoitu 24.05.2012)
Silmälasihaahka

**Silmälasihaahka** (*Somateria fischeri*) on Suomessa tavattavan haahkan sukulainen. 

## Nimi
Tieteellinen nimi *Somateria* tulee kreikasta, missä *soma, somatos* tarkoittaa kehoa ja *erion* villaa.  Lajinimi *fischeri* on eponyymi, jossa huomionosoituksen kohteena on Venäjällä vaikuttanut saksalainen paleontologi ja eläintieteilijä Johann Gotthelf Fischer von Waldheim (1771–1853). 

## Koko ja ulkonäkö
Silmälasihaahka on hiukan haahkaa pienempi, 52–57 cm pitkä. Koiras on huomiota herättävä kirjavassa höyhenpeitteessään: selkä on valkea, vartalo muuten musta ja pää kellanvihreä valkeita "silmälaseja" lukuun ottamatta. 
Naaras on sorsalintujen tapaan ruskeansävyinen mutta selvästi haahkan muotoinen, ja sen silmälasit erottuvat muuta höyhenpeitettä vaaleampina.

## Levinneisyys
Silmälasihaahka pesii Alaskan ja Koillis-Siperian rannikoilla. Sen pääasiallinen talvehtimispaikka on keskellä Beringinmerta. 

Laji on nähty  Euroopassa vain kuusi kertaa: Norjan Varangin vuonolla vuosina 1933, 1988 ja 1997 sekä Huippuvuorilla 2002 ja 2012. Vuonna 2025 silmälasihaahka oleskeli Hollannin Texelissä tammikuusta alkaen useita kuukausia. 

## Ravinto
Silmälasihaahka syö simpukoita meren pohjasta. 

## Lähteet

* 

### Viitteet
Sheik Yerbouti

**Sheik Yerbouti** on Frank Zappan vuonna 1979 julkaisema alkujaan tupla-albumi, jonka laulut käsittelevät 70-luvun lopun disko-, huume- ja pintaliitokulttuuria. Tempo on nopeaa, tunnelma ironinen, eikä Zappalle tyypillisiä instrumentaaliosuuksia juuri ole. Zappan työskentelytavalle tyypillisesti useimpien laulujen taustat on äänitetty livenä, ja näiden taustojen päälle on studiossa lisätty monia raitoja.

Levyn nimi on 'arabialainen' väännös ja parodia KC and the Sunshine Bandin vuoden 1976 discohitistä "Shake Your Booty"; levykannessa Zappa on arabiksi pukeutunut. Levy myös sisältää Zappan 'hitin' "Bobby Brown", joka pääsi 'vahingossa' listoille ainakin Norjassa.

## Levyllä esiintyvät muusikot

* Frank Zappa - kitara, laulu
* Adrian Belew - kitara, laulu
* Tommy Mars - kosketinsoittimet, laulu
* Peter Wolf - kosketinsoittimet
* Patrick O'Hearn - bassokitara, laulu
* Terry Bozzio - rummut, laulu
* Ed Mann - lyömäsoittimet, laulu
* David Ocker - klarinetti
* Napoleon M. Brock - taustalaulu
* Andre Lewis - taustalaulu
* Randy Thornton - taustalaulu
* Dave Moire - taustalaulu

## Levyn sisältö

### A-puoli

* I Have Been In You - 3:33
* Flakes - 6:41
* Broken Hearts Are For Assholes - 3:42
* I'm So Cute - 4:20

### B-puoli

* Jones Crusher - 2:49
* What Ever Happened To All The Fun In The World - 0:33
* Rat Tomago - 5:15
* We Gotta Get Into Something Real - 0:33
* Bobby Brown (Goes Down) - 2:49
* Rubber Shirt - 2:45
* The Sheik Yerbouti Tango - 3:56

### C-puoli

* Baby Snakes - 1:50
* Tryin' To Grow A Chin - 3:31
* City Of Tiny Lites - 5:32
* Dancin' Fool - 3:43
* Jewish Princess - 3:16

### D-puoli

* Wild Love - 4:09
* Yo' Mama - 12:36
Williams FW27

**Williams FW27** oli auto, jolla Formula 1 -talli Williams kilpaili kaudella 2005. FW27 ei osoittautunut yhtä nopeaksi autoksi kuin autot, joilla Williams oli kyennyt kilpailemaan ja voittamaan kilpailuja edellisinä vuosina. Uudet kuljettajat Mark Webber ja Nick Heidfeld sijoittuivat melko usein pisteille, mutta osakilpailuvoitto ei ollut tavoiteltavissa. Kauden kohokohta oli toinen ja kolmas sija Monacon Grand Prix’ssa. Heidfeld sijoittui myös toiseksi Euroopan Grand Prix’ssa, johon hän starttasi paalupaikalta. Italian Grand Prix’sta eteenpäin Antônio Pizzonia korvasi loukkaantuneen Heidfeldin. 

Talli sijoittui valmistajien sarjassa viidenneksi 66 pisteellä, mikä oli tallille korkeiden odotusten vuoksi melkoinen pettymys.

## Teknisiä tietoja
* Moottori: BMW
* Vaihdelaatikko: puoliautomaattinen
* Polttoaine: Petrobras
* Renkaat: Michelin
* Jarrut: Carbon Industrien valmistamat hiililevyjarrut

## Saavutukset
* Kilpailut: 19
* Voitot: 0
* Paalupaikat: 1
* Nopeimmat kierrokset: 0

## Formula 1 -tulokset

## Lähteet

## Aiheesta muualla
Isojalkakanat

**Isojalkakanat** (Megapodiidae) on kanalintujen lahkoon kuuluva pienipäisten ja isojalkaisten lintujen heimo, johon kuuluu muun muassa indonesialainen vasarapääkana. Isojalkakanat eivät haudo muniaan, vaan hautaavat ne maakekoon, auringon lämmittämään rantahietikkoon tai vulkaaniseen tuhkaan. Maakeon tapauksessa koiras rakentaa pesän, ja voi silloin siirtää jopa 7 tonnia maa-ainesta ja kariketta. Joidenkin lajien pesäkeot voivat olla ympärysmitaltaan jopa 20 metriä ja korkeudeltaan jopa 2 metriä. Aluksi koiras kaivaa kuopan ja täyttää sen kasvinosilla. Sitten se peittää sen maalla. Kasvinosat maatuvat lämpöä suosivien Penicillium-sienten toimesta, mistä vapautuu lämpöä. Keon sisälämpötila on aina noin 33 astetta, ja haudonnan ajan koiras pitää sitä yllä lisäämällä tai poistamalla maata tarpeen mukaan (joidenkin lajien koiraat pystyvät aistimaan keon lämpötilaa yhden asteen tarkkuudella). Poikaset kuoriutuvat kuukausien päästä, eikä emo huolehdi niistä millään tavoin.

Heimoon kuuluu 19 lajia, jotka jaetaan kuuteen sukuun. Useimmat asuvat viidakoissa, malleekanaa lukuun ottamatta. Useimmat ovat mustan tai ruskean sävyisiä. Ne välttävät lentämistä ja käyttävät suurimman osan ajastaan maan pinnalla kävelemiseen. 

Heimon lajeja elää Australiassa, Uudessa-Guineassa, läntisen Tyynenmeren saarilla, Indonesiassa sekä Andamaanien- ja Nikobaarien-saarilla Bengalinlahdella.

Isojalkakanojen heimoon kuuluu seuraavat suvut:
* Pikkutalekanat (*Aepypodius*)
* Alectura, suvun ainut edustaja kekokana (*Alectura lathami*)
* Eulipoa, suvun ainut edustaja molukkienisojalka (*Eulipoa wallacei*, aiemmin *Megapodius wallacei*)
* Leipoa, suvun ainut edustaja malleekana (*Leipoa ocellata*)
* Macrocephalon, suvun ainut edustaja vasarapääkana (*Macrocephalon maleo*)
* Isojalat (*Megapodius*)
* Talekanat (*Talegalla*)

## Lähteet

## Aiheesta muualla
* ITIS: Megapodiidae 
* BirdLife Suomi ry: Maailman lintujen suomenkieliset nimet 2., uudistettu painos (2006)
Julia Winter

**Julia Winter** (s. 17. maaliskuuta 1993 Tukholma) on näyttelijä, joka esitti Marina Hilloa Tim Burtonin elokuvassa *[[Jali ja suklaatehdas (vuoden 2005 elokuva)|Jali ja suklaatehdas]]* vuonna 2005. Winter syntyi Tukholmassa, Ruotsissa, mutta kasvoi Lontoossa, Englannissa.

## Aiheesta muualla
*
Hokot

**Hokot** eli aiemmalta nimeltään **hokkokanat** (Cracidae) on kanalintujen heimo. Sen jäseniä elää Keski- ja Etelä-Amerikassa. Yhden lajin levinneisyysalue ulottuu myös Yhdysvaltojen puolelle, ja kaksi lajia elää Trinidadissa ja Tobagossa.

Hokot ovat suuria, kalkkunaa muistuttavia lintuja. Ne syövät ennen kaikkea hedelmiä. Muuhun kasvisruokaan kuuluvat siemenet, lehdet ja kukat. Eläinravinnosta niille maistuvat selkärangattomat kuten hyönteiset ja madot. Myös pieniä selkärankaisia, kuten sammakoita, sekä lintujen munia. Pesä tehdään puuhun, vain naaras hautoo.

Esimerkiksi suosittu riistalintu aarnihokko kuuluu hokkoihin.

## Hokkojen heimoon kuuluvat suvut
*Cracinae alaheimo
**Kiharahokot (*Crax*)
**Hokot (*Mitu*)
**Nothocrax, jonka ainut laji on yöhokko (*Nothocrax urumutum*)
**Kypärähokot (*Pauxi*)
*Penelopinae alaheimo
**Aburria, jonka ainut laji on helttasaku (*Aburria aburri*)
**Metsäsakut (*Chamaepetes*)
**Oreophasis, jonka ainut laji on sarvisaku (*Oreophasis derbianus*)
**Kaklattajat (*Ortalis*)
**Sakut (*Penelope*)
**Penelopina, jonka ainut laji on ylänkösaku (*Penelopina nigra*)
**Kirjosakut (*Pipile*)

## Lähteet

## Aiheesta muualla
*ITIS: Cracidae
Labtec

**Labtec** on tietokone- yhteydenpito- ja viihdelaitteita valmistava yhtiö, joka on perustettu vuonna 1982, ja sen päämaja sijaitsee Singaporessa. Vuoden 2001 loppupuolella Logitech osti Labtecin 125 miljoonalla Yhdysvaltain dollarilla laajentaakseen audio-tuotteidensa valikoimaa. Tuotteita myydään yhä Labtecin nimellä.

## Yhtiön valmistamia tuotteita

*näppäimistöt
*hiiret
*web-kamerat
*mikrofonit
*kuulokkeet
*kaiuttimet

## Aiheesta muualla
* Yhtiön kotisivut
Kristillinen anarkismi

**Kristillinen anarkismi** on poliittinen ja teologinen filosofia, joka yhdistää kristinuskon elementtejä anarkistisiin periaatteisiin ja kannattaa yhteiskuntaa, joka perustuu vapaaehtoiseen yhteistyöhön ja keskinäiseen apuun. Se hylkää valtiollisen auktoriteetin ja institutionalisoidut valtarakenteet pitäen niitä Jeesuksen Kristuksen opetusten vastaisina. Valtio nähdään tässä näkemyksessä epäjumalanpalvonnan instituutiona, joka ylläpitää väkivaltaa ja on yhteensopimaton Jumalan valtakunnan kanssa.

Historiallisesti tämä näkökulma juontaa juurensa varhaisten kristittyjen yhteisöllisen elämän tulkintoihin, mutta se sai modernin aikakauden merkittävän sysäyksen Leo Tolstoin kautta. Teoksessaan *Jumalan valtakunta on sisälläsi* () Tolstoi väitti, että ”todellisessa merkityksessään kristinusko lopettaa valtion”. Hän katsoi, että tämä ymmärrys jo kristinuskon alkuajoista oli yksi syy siihen, miksi roomalaiset teloittivat Jeesuksen . Ranskalaista teologia Jacques Ellulia pidetään yhtenä liikkeen keskeisimmistä myöhemmistä kehittäjistä. Hän laajensi viitekehystä perusteellisella raamatuntulkinnalla osoittaakseen, että anarkismi on linjassa kristillisen väkivallattomuuden kanssa ja että institutionaalinen valta on ristiriidassa jumalallisen järjestyksen kanssa.

Määritteleviä piirteitä ovat ehdoton pasifismi, valtiolliseen pakottamiseen perustumaton taloudellinen yhteisöllisyys sekä kirkon ja valtion liittoutumien metakritiikki, jota pidetään Jeesuksen sanoman turmelevana laimentamisena. Liike on kuitenkin pysynyt marginaalisena. Todisteita laajamittaisista, skaalautuvista yhteisöistä on vähän: esimerkkejä ovat lähinnä pienistä tarkoituksellisista ryhmistä, kuten Dorothy Dayn katolisen työväeniikkeen vaikutteista.

Kiistoja aiheuttavat ennen kaikkea Uuden testamentin kohdat, kuten Room. 13, jossa Paavali kehottaa alistumaan esivaltalle. Kristilliset anarkistit tulkitsevat tätä kehotukseksi henkilökohtaiseen eettiseen käyttäytymiseen eikä valtion legitimiteetin hyväksymiseksi. Tämä haastaa valtavirran kristillisen näkemyksen kansalaisvallan hyväksymisestä.

## Katso myös
* Kristinusko ja politiikka

## Lähteet

## Aiheesta muualla

* christocrate.ch   
* christiananarchy.com
Messi

**Messi** on laivan henkilökunnalle tarkoitettu ruokailutila. Messi on myös laivaväen yhteinen kokoontumistila ja vapaa-ajan viettopaikka. 

Varustuksena messissä ovat yleensä ruokapöydät, sohva ja nojatuoleja, usein myös lehtiä ja kirjoja sekä televisio ja radio. Messin ilmoitustaululla ilmoitetaan koko laivaväkeä koskevia asioita.
Laajennettu reaalilukujoukko

**Laajennettu reaalilukujoukko** on lukujoukko, joka saadaan lisäämällä reaalilukujoukkoon \R kaksi uutta elementtiä: positiivinen äärettömyys +∞ eli ∞ ja negatiivinen äärettömyys &minus;∞.   Laajennettua reaalilukujoukkoa voidaan merkitä symbolilla \overline{\R} tai välinä [&minus;∞, +∞]. Laajennetun reaalilukujoukon geometrinen vastine on *laajennettu lukusuora*, jossa ajatellaan tavallisen lukusuoran kumpaankin päähän lisätyksi yksi äärettömän kaukainen piste.

Laajennettu reaalilukujoukko on tarpeellinen erityisesti raja-arvotarkasteluissa ja mittateorian sovelluksissa.

## Laskutoimitukset

Tavalliset reaalilukujen laskutoimitukset voidaan osittain ottaa käyttöön myös laajennetussa reaalilukujoukossa.

:
\begin{align}
a + \infty = +\infty + a & = +\infty, & a & \neq -\infty \\
a - \infty = -\infty + a & = -\infty, & a & \neq +\infty \\
a \cdot \pm\infty = \pm\infty \cdot a & = \pm\infty, & a & \in (0, +\infty] \\
a \cdot \pm\infty = \pm\infty \cdot a & = \mp\infty, & a & \in [-\infty, 0) \\
\frac{a}{\pm\infty} & = 0, & a & \in \mathbb{R} \\
\frac{\pm\infty}{a} & = \pm\infty, & a & \in \mathbb{R}^+ \\
\frac{\pm\infty}{a} & = \mp\infty, & a & \in \mathbb{R}^-
\end{align}


Näissä määrittelyissä *a* + ∞ on sekä *a* + (+∞) että *a* &minus; (&minus;∞), ja vastaavasti *a* &minus; ∞ on sekä *a* &minus; (+∞) että *a* + (&minus;∞).

Sen sijaan ∞&minus;∞, ±∞&nbsp;÷&nbsp;±∞, (±∞)0, 0±∞, 1±∞ ja (&minus;∞)±∞ ei tavallisesti ole määritelty. Raja-arvolaskennassa määrittämätön 0 * ±∞ taas määritetään todennäköisyyslaskennassa ja mittateoriassa tavallisesti nollaksi.

## Lähteet

## Kirjallisuutta
* 
*
Želju Želev

**Želju Mitev Želev** (, 3. maaliskuuta 1935 – 30. tammikuuta 2015) oli bulgarialainen poliitikko ja entinen toisinajattelija, joka oli Bulgarian presidentti 1990–1997.

Želev oli kotoisin Veselinovon kylästä. Hän opiskeli Sofian Pyhän Kliment Ohridskin yliopistossa filosofiaa ja valmistui 1958 ja väitteli tohtoriksi 1974. Hänet erotettiin Bulgarian kommunistisesta puolueesta 1965, määrättiin kotiarestiin Sofiaan ja hän oli kuusi vuotta työttömänä.

Vuonna 1988 hän perusti Rusen komitean ja seuraavana vuonna oli perustamassa klubia glasnostin ja perestroikan puolesta, mistä hän päätyi Demokraattisten voimien liiton johtoon. Hänet valittiin kansanedustajaksi 7. suureen kansalliseen neuvostoon ja presidentiksi 1. elokuuta 1990. Tammikuusta 1992 hänestä tuli ensimmäinen demokraattisesti valittu Bulgarian presidentti.

Vuoden 1996 vaaleissa hän hävisi Petăr Stojanoville. Hän osallistui edelleen politiikkaan, vaikkakin vähemmän aktiivisesti. Hänet nimitettiin liberaalidemokraattisen liiton ja Liberal Internationalin kunniapuheenjohtajaksi kautensa jälkeen 1997 ja hän johti omaa säätiötään. Hän oli perustamassa Balkanin poliittista klubia, joka on entisten poliittisten johtajien kerho.

Želev julkaisi lukuisia teoksia, joista merkittävin on vuoden 1982 kiistelty Fašizmăt ().

## Lähteet
Naruskajoki

**Naruskajoki** sijaitsee Suomessa Sallan pohjoisosassa. Joki saa alkunsa Naruskajärvestä ja laskee 47&nbsp;km myöhemmin Tenniöjokeen, joka on Kemijoen sivujoki. Putouskorkeutta Naruskajoella on noin 80 metriä. Naruskajoen valuma-alue on 740 neliökilometriä. Keskivirtaama jokisuussa on 10 kuutiometriä sekunnissa.
Naruskajärveen laskeva latvajoki on Ylä-Naruskajoki. Naruskajoen suurimpia sivujokia ovat Sorsajoki, Suoltijoet ja Sätsijoki. Naruskajoen koskia ovat mm. Siekaköngäs, Iso-Kuutsiköngäs, Porttikoski, Pystökoski ja Rovakaltionkoski.

## Lähteet
Petăr Stojanov

**Petăr Stefanov Stojanov** (, s. 25. toukokuuta 1952) oli Bulgarian presidentti 1997–2002. Hän voitti vaalit 1996 demokraattisten voimien liiton (Съюз на демократичните сили; SDS) ehdokkaana.

Stojanov valmistui 1976 Sv. Kliment Ohridskin yliopistosta Sofiasta oikeustieteen opintojen jälkeen ja toimi lakimiehenä vuoteen 1990. Tuolloin hänestä tuli Bulgarian toiseksi suurimman kaupungin Plovdivin SDS:n johtaja. Vuonna 1992 hänet valittiin varaoikeusministeriksi ensimmäisessä ei-kommunistisessa hallituksessa sitten vuoden 1944.

Stojanov voitti presidentinvaalit 1996 ja astui virkaansa 1997. Tuona vuonna maassa oli mielenosoituksia talouskriisin vuoksi ja oppositio boikotoi toukokuun 1997 parlamenttivaaleja, jotka SDS voitti. Voiton jälkeen Stojanov nimitti pääministeriksi oman puolueensa Ivan Kostovin. Heinäkuun 2001 vaaleissa voitti entisen kuningas Simeon Sakskoburggotskin puolue ja hänestä tuli puolestaan pääministeri. Luvatun sadan päivän pikakuurin epäonnistuttua häntäkin vastaan osoitettiin mieltä.

Vuoden 2001 presidentinvaaleissa äänestysprosentti oli ennätyksellisen matala. Ensimmäisellä kierroksella Stojanov jäi toiseksi sosialistien Georgi Părvanoville ja hävisi toisella kierroksella 53,3 % – 46,7 %. Stojanov palasi politiikkaan 2005 ja valittiin parlamenttiin. Puolueen huonosta vaalituloksesta hän syytti sen johtajaa Nadežda Mihailovaa. Stojanov valittiin puolestaan SDS:n johtoon lokakuussa 2005. Hän erosi toukokuun 2007 eurovaalien huonon tuloksen jälkeen.

## Lähteet
Frank Sjöman

**Frank Sjöman** on suomalais-ruotsalainen urheilutoimittaja ja -selostaja. Työskennellessään Yleisradion ruotsinkielisessä toimituksessa hän oli aloittamassa *Sportmagasinet*-nimistä urheilun ajankohtaisohjelmaa, jonka ensimmäinen lähetys esitettiin tammikuussa 1985. Muun muassa jalkapalloa selostanut Sjöman on toiminut selostajana Yleisradion lisäksi myös Viasatilla.

Sjöman syntyi Suomessa, mutta hänen perheensä muutti Ruotsiin hänen ollessa neljävuotias. 

## Lähteet
Decipher

**Decipher** on sinfonisen metalliyhtyeen After Foreverin toinen täyspitkä albumi, joka ilmestyi 2001.
__NOTOC__
## Kappaleet
#"Ex Cathedra" (ouverture) *(mus. [[Sander Gommans|Gommans]] / san. [[Mark Jansen|M. Jansen]])* – 2:02
#"Monolith of Doubt" *(M. Jansen-Gommans-[[Floor Jansen|F. Jansen]]-After Forever / F. Jansen)* – 3:32 
#"My Pledge of Allegiance #1" (The Sealed Fate) *(Gommans-M. Jansen-F. Jansen-AF / M. Jansen)* – 6:24 
#"Emphasis" *(Gommans-M. Jansen-F. Jansen-AF / M. Jansen)* – 4:20 
#"Intrinsic" *(M. Jansen-Gommans-F. Jansen-AF / F. Jansen)* – 6:44 
#"Zenith" *(M. Jansen-Gommans-[[Andre Borgman|Borgman]]-F. Jansen-AF / F. Jansen)* – 4:21 
#"Estranged" (A Timeless Spell) *(M. Jansen-Gommans - F. Jansen-AF / M. Jansen)* – 6:56
#"Imperfect Tenses" *(M. Jansen-F. Jansen / F. Jansen)* – 4:07 
#"My Pledge of Allegiance #2" (The Tempted Fate) *(Gommans-M. Jansen-F. Jansen-AF / M. Jansen)* – 5:07 
#"The Key" *(Gommans-M. Jansen-F. Jansen-AF / F. Jansen)* – 4:48  
#"Forlorn Hope" *(M. Jansen-Gommans-F. Jansen-AF / M. Jansen)* – 6:25 

### Lisäkappaleet
:*Levyn rajoitetussa painoksessa on mukana kaksi vaihtoehtoista äänitystä:*
#"My Pledge of Allegiance #1" – 6:28
#"Forlorn Hope" – 6:22

## Yhtye
*Floor Jansen - laulu
*Mark Jansen - kitarat, kiljaisut
*Sander Gommans - kitarat, örinät
*Lando van Gils - koskettimet
*Luuk van Gerven - basso
*Andre Borgman - rummut

### Muut muusikot

*Ebred Reijnen - sooloviulu
*Noemi Bodden - viulu
*Janine Baller - alttoviulu
*Carla Schrijner - sello
*Roxane Steffen - kontrabasso
*Irma Kort - oboe
*Jack Pisters - sitar

*Rein Kolpa - tenori
*After Forever -kuoro kappaleilla *Ex Cathedra*, *Estranged* ja *Forlorn Hope*:
::Hans Cassa - basso
::Caspar De Jonge - tenori
::Marga Okhuizen - altto
::Ellen Bakker - sopraano

## Tuotanto
*Stephen van Haestregt - pääasiallinen tuotanto ja nauhoitus
*Oscar Holleman - lisätuotanto ja -miksaus (Studio RS29, Waalwijk)
*Hans van Vuuren - vastaava tuottaja
*Peter van't Riet - masterointi (Sound Factory, Soest)
*Stefan Schipper - valokuvaus
*Mirjam Boomert - meikkaus
*Carsten Drescher - suunnittelu ja asemointi

## Aiheesta muualla
* 
*
Kultainen maali

**Kultainen maali** () on tapa ratkaista jalkapallo-ottelu 90 minuutin varsinaista peliaikaa seuranneella 30-minuuttisella jatkoajalla. Se ei enää ole käytössä Kansainvälisen jalkapalloliiton (FIFA) alaisissa peleissä. Kultainen maali tarkoitti sitä, että ensimmäinen jatkoajalla tehty maali ratkaisi ottelun välittömästi maalin tehneen joukkueen eduksi. Jääkiekossa vastaava ratkaisutapa on aina käytössä, siitä käytetään nimitystä *[[Äkkikuolema (urheilu)|äkkikuolema]]*.

Kultaista maalia käytettiin vuodesta 1993 alkaen, arvokisoissa ensimmäistä kertaa vuoden Englannin EM-kisoissa 1996, joissa mestaruus ratkesi kultaisella maalilla Saksan hyväksi. Säännön tarkoituksena oli vähentää jatkoaikaa seuranneiden kritisoitujen rangaistuspotkukilpailujen määrää. Kultainen maali sai kuitenkin pian kritiikkiä siitä, että se kannusti puolustusvoittoiseen pelitapaan jatkoajalla. Vuonna 2002 UEFA lanseerasi vaihtoehtoisen *hopeisen maalin*, joka tarkoitti sitä, että mikäli toinen joukkue oli jatkoajan ensimmäisen 15-minuuttisen puoliajan jälkeen johdossa, ei toista puoliaikaa pelattu, vaan johdossa ollut joukkue oli voittaja. Jatkoaikaa käyttäneet turnaukset ja kilpailut saivat itse valita kultaisen ja hopeisen maalin väliltä. Merkittävimmät hopeisella maalilla ratkaistut pelit olivat vuoden 2003 UEFA Cupin loppuottelu, jossa FC Porto voitti Celticin, sekä vuoden 2004 EM-kisojen välierä, jossa Kreikka kaatoi hopeisella maalilla Tšekin, mikä oli viimeinen kerta kun hopeista maalia käytettiin. 

Helmikuussa 2004 FIFA päätti, että kultainen maali ei ole käytössä vuoden 2004 EM-kisoissa ja hopeisesta maalista luovutaan kaikissa sarjoissa kyseisten kisojen jälkeen.

## Lähteet